《送谢雪坡防御出郭团练》
明代·杨基

朝催筑城夫，暮点团结兵。
民民皆动摇，一日十数惊。
所赖官长贤，抚劳得众情。
防御出郊来，父老拜且迎。
垂髫及戴白，罗列车下听。
官家百万师，自足与寇争。
汝自守汝乡，汝自保汝生。
闲暇苟不虞，仓卒恐见倾。
我当徼汝劳，薄尔赋税征。
父老共感激，阗然动欢声。
旌旗洎甲矛，五色稍鲜明。
岂惟备抄掠，大敌固可婴。
问君何能然，子弟卫父兄。
平川雨初收，马嘶鼓厓厓。
相送不同往，极目秋鹰横。

作者简介：杨基（1326～1378）元末明初诗人。字孟载，号眉庵。原籍嘉州（今四川乐山），大父仕江左，遂家吴中（今浙江湖州），“吴中四杰”之一。元末，曾入张士诚幕府，为丞相府记室，后辞去。明初为荥阳知县，累官至山西按察使，后被谗夺官，罚服劳役。死于工所。

杨基诗风清俊纤巧，其中五言律诗《岳阳楼》境界开阔，时人称杨基为“五言射雕手”。少时曾著《论鉴》十万余言。又于杨维桢席上赋《铁笛》诗，当时维桢已成名流，对杨基倍加称赏：“吾意诗境荒矣，今当让子一头地。”杨基与高启、张羽、徐贲为诗友，时人称为“吴中四杰”。